rejauldu/bengali-wikipedia huggingface dataset:
আফতাব ( âftâb, অর্থ "সূর্যের আলো" বা "সূর্যালোক") একটি পদবী বা পারিবারিক নাম এবং একটি পুংলিঙ্গবাচক নাম।  আফতাব দিয়ে বোঝাতে পারে   আফতাব আহমেদ - বাংলাদেশী ক্রিকেটার।  আফতাব আহমাদ - বিশিষ্ট শিক্ষাবিদ ও জাতীয় বিশ্ববিদ্যালয়ের সাবেক উপাচার্য।  আফতাব আহমাদ রহমানী - বিশিষ্ট শিক্ষাবিদ, লেখক ও গবেষক।  আফতাব আহমেদ (আলোকচিত্রী) - একুশে পদকপ্রাপ্ত আলোকচিত্রী।  আফতাব আলী - বীর প্রতীক ও বীর উত্তম খেতাবপ্রাপ্ত মুক্তিযোদ্ধা।  আফতাব কাদের - বীর উত্তম খেতাবপ্রাপ্ত মুক্তিযোদ্ধা।  আফতাব গুল - পাকিস্তানি ক্রিকেটার।  আফতাব হাবিব - ইংরেজ ক্রিকেটার।  আফতাব আহমেদ খান - ভারতীয় রাজনীতিবিদ।
রুইনাস দে সান ডোমিংগোস একটি খ্রিস্টান মিশনারী প্রতিষ্ঠান। এটি স্পেনের পোন্টেভেড্রাতে অবস্থিত। এটা একদা কনভেন্ট হিসেবে ব্যবহৃত হত। ১৮৯৫ সালে এটাকে বিয়েন দে ইন্টারেস কালচারাল হিসেবে ঘোষণা করা হয়। এটাকে বিয়েন দে ইন্টারেস কালচারাল হচ্ছে স্পেনের ঐতিহ্যবাহী স্থাপনাসমূহের নিবন্ধের একটি শ্রেনী। এর পূর্ব নাম ছিলো মনুমেন্টো ন্যাসিনাল। বর্তমানে মনুমেন্টসমূহকে এটাকে বিয়েন দে ইন্টারেস কালচারাল এর উপশ্রেনীতে শ্রেনীবদ্ধ করা হয়।  তথ্যসূত্র   বিষয়শ্রেণী:স্পেনের কনভেন্ট বিষয়শ্রেণী:ঐতিহ্যবাহী স্থাপনা
থাম্ব ফেসবুকের সমালোচনা মূলত ফেসবুকের এর বাজার প্রাধান্য এবং ব্যবহারকারীর গোপনীয়তা ও তথ্য নিরাপত্তা নিয়ে হয়। উল্লেখযোগ্য বিষয়গুলোর মধ্যে রয়েছে তথ্য গোপনীয়তা, যেমন এর বিস্তৃত তৃতীয় পক্ষের ওয়েবসাইটে "লাইক" বাটন ব্যবহার করে ব্যবহারীকে ট্র‍্যাক করা, সাম্ভাব্য অনির্দিষ্ট ব্যবহারকারী তথ্যের সংরক্ষণ, স্বয়ংক্রিয় মুখমণ্ডল শনাক্তকরণ সফটওয়্যার, এবং কর্মক্ষেত্রে এর কার্যক্রম।  ফেসবুক ব্যবহারের কিছু মনস্তাত্ত্বিক প্রভাবও রয়েছে, যেমন ঈর্ষানুভূতি, এবং চাপ, মনোযোগ স্বল্পতা, এবং সামাজিক যোগাযোগ মাধ্যমে আসক্তি, যা কিছু ক্ষেত্রে মাদকাসক্তির মত ভয়ঙ্কর।  কোম্পানিটির বিরুদ্ধে সমালোচনাগুলো হলো:   ব্যবহারকারীদের উপর ভয়ঙ্কর মনস্তাত্ত্বিক প্রভাব।  সরকারের সাথে দলবদ্ধ হয়ে কাজ করা।  ফেসবুক ব্যবহারকারী ও নন-ফেসবুক ব্যবহারকারীর উপর ফেসবুকের নজরদারী।  অননুমোদিত বা চুরি করা স্বত্বাধিকারকৃত উপাদানকে গুরুত্ব দিয়ে বিবেচনা না করা।  ব্যবহারকারীর ডাটা সংগ্রহ।  প্রযুক্তিগত ডাউনটাইম এবং বিভ্রাট ৫ মার্চ ২০২৪-এ সামাজিক যোগাযোগ মাধ্যম ফেসবুক এবং এর সহযোগী সংস্থা মেসেঞ্জার এবং ইন্সটাগ্রাম বিশ্বব্যাপী অনুপলব্ধ হয়ে ওঠে। একই কোম্পানি মেটা প্ল্যাটফর্মসের মালিকানাধীন মেসেজিং অ্যাপ হোয়াটসঅ্যাপ প্রভাবিত হয়নি।  বিভ্রাট প্রায় ১৫:০০ ইউটিসি-এ শুরু হয়েছিল এবং ১৫:৩০ ইউটিসি এর মধ্যে ফেসবুকের মূল কোম্পানি মেটা প্ল্যাটফর্ম দ্বারা প্রতিবেদন করা হয়েছিল। ডাউনডিটেক্টর ওয়েবসাইট ডাউনটাইমের ৩,০০,০০০টি প্রতিবেদন সংগ্রহ করেছে।  বিভ্রাটের লক্ষণ ছিল ব্যবহারকারীদের লগ আউট করা। যেহেতু এটি ফেসবুক অ্যাকাউন্ট হ্যাক হওয়ার সাথে সাদৃশ্যপূর্ণ, তাই এটি বেশ কয়েকটি ব্যবহারকারীর জন্য দুর্ভোগ সৃষ্টি করেছে। অনেক লোক টুইটার/এক্স এর মতো অন্যান্য সোশ্যাল মিডিয়া সাইটগুলোতে প্রশ্ন করেছে যে তাদের অ্যাকাউন্ট হ্যাক হয়েছে কিনা।  তথ্যসূত্র  বহিঃসংযোগ  বিষয়শ্রেণী:সফটওয়্যার ও ওয়েবসাইটের সমালোচনা বিষয়শ্রেণী:ইন্টারনেট গোপনীয়তা
যৌনতার ক্ষেত্রে, আঁকড়ে ধরা হলো কোনো ব্যক্তি কর্তৃক অন্য কোনো অনিচ্ছুক ব্যক্তিকে যৌন কামনা তাড়িত হয়ে স্পর্শ বা আদর করা। অনেক সমাজে শব্দটি নেতিবাচক অর্থ বহন করে, এবং যৌন আক্রমণ হিসেবে বিবেচিত হতে পারে। নারীদের ক্ষেত্রে যে অঙ্গগুলো সবচেয়ে বেশি আঁকড়ে ধরা হয় সেগুলো হল নিতম্ব, স্তন, যোনি ও ঊরু। যারা আঁকড়ে ধরে, তারা সাধারণত হাত ব্যবহার করে, তবে শরীরের অন্য কোনো অঙ্গও ব্যবহার করতে পারে।  আঁকড়ে ধরার ঘটনা বিশ্বব্যাপী ঘটে। কোনো কোনো দেশে এটি একটি নিয়মিত ঘটনা। কিছু কিছু দেশে ভিড়ের মধ্যে বা জনাকীর্ণ স্থানে নারীদের নিতম্ব আঁকড়ে ধরা বা নিতম্বে চাপড় মারা নিত্যনৈমিত্তিক ঘটনা। অনেক দেশে অনাকাঙ্ক্ষিতভাবে কোনো ব্যক্তির শরীরের যে কোনো অংশ আঁকড়ে ধরা বেআইনি, এবং প্রায় সকল দেশেই এটি অগ্রহণযোগ্য আচরণ হিসেবে বিবেচিত হয়। বিংশ শতাব্দীর মাঝামাঝিতে ইতালিতে পুরুষ কর্তৃক নারীদের নিম্নাঙ্গ চেপে ধরা একটি দৈনন্দিন বিষয় ছিল, কিন্তু 'আঁকড়ে ধরা' শব্দগুচ্ছটি তখন প্রচলিত ছিল না। জাপানে বাস ও ট্রেনে নারীদের আঁকড়ে ধরার ঘটনা এত বেশি ঘটে যে সেখানকার কর্তৃপক্ষ 'আঁকড়ে ধরা'র বিরুদ্ধে অভিযান চালিয়েছে, যা প্রচারমাধ্যমের দৃষ্টি আকর্ষণ করেছে এবং সাম্প্রতিক বছরগুলোতে এ বিষয়ে পর্যবেক্ষণ আরম্ভ হয়েছে। ভারতThe Express Tribune, July 8, 2013: Eve teasing: The power game, by Tehniya S Afridi., নেপালSmriti Lakhey, "Eve Teasing" , Wave # 55, July 2000. এবং বাংলাদেশসহ"Eve-teasers beat dead youth in Dhaka", Daily Star, 11 October 2014. দক্ষিণ এশিয়ার বিভিন্ন অংশে নারীদের প্রকাশ্যে আঁকড়ে ধরা বা যৌন হয়রানি করাকে সাধারণত ইভটিজিং নামে অভিহিত করা হয়।   জাপান   জাপানে যেসব পুরুষ প্রকাশ্যে নারীদের আঁকড়ে ধরে তারা চিকান (痴漢, チカン, or ちかん) নামে পরিচিত; এবং এই শব্দটি দ্বারাই জাপানে 'আঁকড়ে ধরা'কে বুঝানো হয়। জনাকীর্ণ ট্রেন নারীদের আঁকড়ে ধরার একটি সাধারণ স্থান এবং ২০০১ সালে পরিচালিত একটি জরিপ অনুযায়ী, ট্রেনে যাতায়াতকারী ৭০ শতাংশের বেশি ছাত্রীকে আঁকড়ে ধরা হয়েছে"Tokyo police act on train gropers"। এই সমস্যা সমাধানের লক্ষ্যে কিছু রেলওয়ে কোম্পানি কেবল নারীদের জন্য যাত্রীবাহী গাড়ি চালু করেছেThe His and Hers Subway"Japan Tries Women Only Train Cars to Stop Groping: Tokyo Subway Experiment Attempts to Slow Epidemic of Subway Fondling" An ABC News article."Women Only Cars on Commuter Trains Cause Controversy in Japan"। জনাকীর্ণ ট্রেন নারীদের আঁকড়ে ধরার একটি দৈনন্দিন স্থান হলেও আরেকটি এরকম স্থান হচ্ছে বাইসাইকেল পার্কিং অঞ্চলসমূহ, যেখানে সাইকেলের তালা খোলার জন্য ঝুঁকে থাকা নারীরা আক্রমণের লক্ষ্যবস্তুতে পরিণত হয়।  এই সমস্যাটি পুরুষদের ভিন্নভাবে ক্ষতিগ্রস্ত করে। জাপানে যে কোনো মামলায় শাস্তিপ্রদানের হার প্রায় ৯৯ শতাংশ। এজন্য নির্দোষ ব্যক্তিরা আদালতে তাদের নির্দোষিতা প্রমাণ করতে সমস্যার মুখোমুখি হয়। তবে জাপানের ফৌজদারি আদালতগুলো ঐতিহ্যগতভাবে আঁকড়ে ধরার মামলাগুলোর প্রতি তেমন গুরুত্ব দিত না। কেবল সাম্প্রতিক সময়ে এই সামাজিক সমস্যাটি সমাধান করার রক্ষ্যে তারা এসব মামলায় কঠোর সাজা দিতে শুরু করেছেFukada, Takahiro, "In anonymous packed train lurk gropers", The Japan Times, August 18, 2009, p. 3.।   তথ্যসূত্র   বিষয়শ্রেণী:যৌন অপরাধ বিষয়শ্রেণী:যৌনক্রিয়া বিষয়শ্রেণী:যৌন বস্তুকাম বিষয়শ্রেণী:যৌন হয়রানি বিষয়শ্রেণী:অন্তরঙ্গ সম্পর্ক
রুদ্রাক্ষ জয়সওয়াল  (জন্ম ১৯ সেপ্টেম্বর ২০০৩) একজন ভারতীয় অভিনেতা। তিনি নেটফ্লিক্সের ২০২০ সালের চলচ্চিত্র এক্সট্রাকশনে অভি মহাজন জুনিয়রের চরিত্রে অভিনয় করার জন্য পরিচিত।    প্রাথমিক জীবন এবং শিক্ষা  জয়সওয়ালের জন্ম ১৯ সেপ্টেম্বর ২০০৩ সালে ভোপালে। তার বাবার নাম মণীশ জয়সওয়াল এবং রেন্নু জাইসওয়াল। তিনি একজন রাজ্য পর্যায়ের সাঁতারু এবং ড্রাগনজোন মার্শাল আর্ট এবং এমএমএ খেলোয়াড় ছিলেন।    পেশা  রুদ্রাক্ষ ২০১৩ সালে সহদেব হিসাবে টিভি সিরিজ মহাভারতের মাধ্যমে তাঁর ক্যারিয়ার শুরু করেছিলেন। পরে তিনি নূর, কোসা, দ্য টেন্যান্টের মতো বলিউডের ছবিতে অভিনয় করেন। রুদ্রাক্ষ অনেক টেলিভিশন বিজ্ঞাপনও করেছেন। ২০২০ সালে, তিনি স্যাম হারগ্রাভের পরিচালিত নেটফ্লিক্স চলচ্চিত্র এক্সট্রাকশনে ক্রিস হেমসওয়ার্থের সহচরিত্রে অভিনয় করেছিলেন।    চলচ্চিত্রের তালিকা    মুভি   বছর  শিরোনাম  ভূমিকা  মন্তব্য  2016  এম.এস. ধোনি: দ্য আনটোল্ড স্টোরি  অজানা  ২০১৭  নূর   সাদ  ২০২০  দ্য টেন্যান্ট  ভারত  ২০২০  কসা  বরুণ সাওয়ান্ত  ২০২০  এক্সট্র্যাকশন   অভি মহাজন জুনিয়র    টিভি সিরিজ   বছর  শিরোনাম  ভূমিকা  মন্তব্য  ২০১৩  মহাভারত   সহদেব  ২০১৪  পুকার  রোহিত  ২০১৫  কোড রেড (ভারতীয় টিভি সিরিজ)  এপিসোডিক ভূমিকা  ২০১৬  আদালত  এপিসোডিক ভূমিকা  ১০১৭  শনি  রোহিতসাভা    তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় শিশু অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:জীবিত ব্যক্তি বিষয়শ্রেণী:২০০৩-এ জন্ম
যমুনা সেতু পশ্চিম পাড় ইকোপার্ক (বঙ্গবন্ধু যমুনা ইকোপার্ক) সিরাজগঞ্জ জেলার সদর উপজেলার সয়দাবাদ এলাকায় অবস্থিত।  অবস্থান ইকোপার্কটি বঙ্গবন্ধু যমুনা বহুমূখী সেতুর সংলগ্ন যমুনা নদীর পশ্চিম পাড়ের বাঁধ ঘেঁষে জাতীয় মহাসড়ক,এলেঙ্গা-হাটিকমরুল N405 -এর উত্তর পাশে অবস্থিত।  বিবরণ সেতু তৈরির পরপরই বনবিভাগ সেতুর আশপাশে বনায়ন কার্যক্রম শুরু করে। এবং ২০০৭ সালে, ৫০.২ হেক্টর (১২৪ একর) জায়গা নিয়ে ইকোপার্ক তৈরির প্রজ্ঞাপন জারি করা হয়। ২০০৮ সালের ৯ মার্চ তৎকালীন বাংলাদেশ সেতু কর্তৃপক্ষের নির্বাহী পরিচালক ও সরকারের সচিব খান এম ইব্রাহীম হেসেন পার্কটি উদ্বোধন করেন।  তথ্যসূত্র  বহিঃসংযোগ  বিষয়শ্রেণী:বাংলাদেশের উদ্যান বিষয়শ্রেণী:সিরাজগঞ্জ জেলা
মেজবাউর রহমান সুমন একজন বাংলাদেশী চলচ্চিত্র নির্মাতা, পরিচালক, চিত্রনাট্যকার এবং সংগীতশিল্পী। তাঁর নির্মিত কাজ, বিশেষ করে হাওয়া চলচ্চিত্রের জন্য তিনি সমালোচকদের প্রশংসা অর্জন করেছেন। চলচ্চিত্র নির্মাণের পাশাপাশি তিনি টেলিভিশন নাটক ও বিজ্ঞাপনচিত্রও পরিচালনা করেন। তিনি বাংলা ব্যান্ডদল মেঘদল-এর একজন প্রতিষ্ঠাতা সদস্য এবং প্রধান ভোকাল। হাওয়া চলচ্চিত্রটি ২০২২ সালে শ্রেষ্ঠ বিদেশি ভাষার চলচ্চিত্র বিভাগে অ্যাকাডেমি অ্যাওয়ার্ডস-এ বাংলাদেশের পক্ষ থেকে মনোনীত হয়েছিল।   ক্যারিয়ার  সুমন তার ক্যারিয়ার শুরু করেছিলেন বাণিজ্যিক বিজ্ঞাপন এবং টেলিভিশন নাটক নির্মাণের মাধ্যমে। এই ধারায় তিনি দীর্ঘ সময় ধরে কাজ করেছেন। তার নির্মিত চলচ্চিত্র হাওয়া মুক্তির পর তিনি দেশজুড়ে ব্যাপক পরিচিতি লাভ করেন। সুমন এই মুহূর্তে নামক একটি অ্যান্থলজি চলচ্চিত্রের একটি গল্প পরিচালনা করেছেন, যা চরকিতে মুক্তি পায়। হাওয়া পরবর্তীতে বাংলাদেশের বাইরেও আগ্রহ তৈরি করে। ২০২৪ সালে সুমনের তত্ত্বাবধানে ছবিটি ভারতে মুক্তি পায়।  ২০২৪ সালে সুমনের নতুন চলচ্চিত্র রয়েড  ভারত আন্তর্জাতিক চলচ্চিত্র উৎসবের সহযোগী আয়োজনে ফিল্ম বাজার-এর কো-প্রোডাকশন মার্কেটে পিচ করার জন্য আমন্ত্রণ পায়।   সমালোচনা  মেজবাউর রহমান সুমনের নির্মিত চলচ্চিত্র হাওয়া-কে নকল করার অভিযোগে সমালোচিত হতে হয়েছে। সমালোচকরা দাবি করেন, এটির সাথে সা সং ও অভিযান ছবির বেশ কিছু মিল রয়েছে।  এ নিয়ে সুমন দর্শকদের প্রতি অনুরোধ জানান, তারা যেন দুইটি চলচ্চিত্র আগে দেখে নেন, তারপর বিচার করেন। তিনি হাওয়ার মুক্তি আরও বিস্তৃত করার পরিকল্পনার কথাও জানান।  এছাড়াও, একটি দৃশ্যে খাঁচাবন্দি পাখি দেখানোর কারণে বাংলাদেশ বন অধিদপ্তরের ওয়াইল্ডলাইফ ক্রাইম প্রিভেনশন ইউনিট সুমনের বিরুদ্ধে আইনি ব্যবস্থা নেওয়ার জন্য আবেদন করেছে। তাদের দাবি, এই দৃশ্য বন্যপ্রাণী সংরক্ষণ আইন লঙ্ঘন করেছে।  সম্প্রতি ইউনিটটি ছবিটি দেখে এমন সিদ্ধান্তে পৌঁছায়। এরপর ৩৩টি পরিবেশবাদী সংগঠন ওই দৃশ্যটি বাদ দেওয়ার আহ্বান জানায়।   সঙ্গীতশিল্পী  সুমন জনপ্রিয় ব্যান্ডদল মেঘদল-এর একজন গুরুত্বপূর্ণ সদস্য হিসেবে পরিচিত। এই ব্যান্ডটি সংগীতজগতে দুই দশকেরও বেশি সময় পূর্ণ করেছে।  সুমন দীর্ঘ বিশ বছর ধরে এই ব্যান্ডে গীতিকার এবং কণ্ঠশিল্পী হিসেবে নিয়মিতভাবে কাজ করে যাচ্ছেন।   চলচ্চিত্রসমূহ  + বছর শিরোনাম  ভূমিকা  ২০২২  হাওয়া পরিচালক, গল্পকার  ২০২২  এই মুহূর্তে  পরিচালক, গল্পকার রয়েডপরিচালক, গল্পকার   স্বীকৃতি  হাওয়া ২০২২ সালে বাংলাদেশে প্রেক্ষাগৃহে টানা ১০০ দিনেরও বেশি সময় ধরে প্রদর্শিত হয়েছে। এটি ৯৫তম একাডেমি অ্যাওয়ার্ডসে সেরা আন্তর্জাতিক চলচ্চিত্র বিভাগের জন্য বাংলাদেশের পক্ষ থেকে জমা দেওয়া হয়। একইসঙ্গে, এটি ৮০তম গোল্ডেন গ্লোব অ্যাওয়ার্ডস-এর সংক্ষিপ্ত তালিকায়ও অন্তর্ভুক্ত হয়েছিল।  এছাড়া, চলচ্চিত্রটি ঢাকা আন্তর্জাতিক চলচ্চিত্র উৎসব এবং কলকাতা আন্তর্জাতিক চলচ্চিত্র উৎসবসহ বেশ কয়েকটি আন্তর্জাতিক চলচ্চিত্র উৎসবে প্রদর্শিত হয়েছে।  তথ্যসূত্র   বহিঃসংযোগ   আইএমডিবিতে মেজবাউর রহমান সুমন  বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী প্রযোজক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
thumb|upright=1.5|প্যালিন্‌ড্রোমীয় সংখ্যা প্যালিন্‌ড্রমীয় সংখ্যা হচ্ছে বিশেষ এক ধরনের সংখ্যা, যার অঙ্ক গুলি উল্টো করে লিখলেও সংখ্যাটি একই থাকে। 1013101 এরকম একটি সংখ্যা। প্যালিনড্রমিক শব্দটি প্যালিনড্রম থেকে এসেছে, যা সেই সমস্ত শব্দকে নির্দেশ করে, যাদেরকে উল্টো করে পড়লেও শব্দটি একই থাকে।যেমন তারিখ  ৯-১০-২০১৯, দু দিক থেকেই তাই।  বাংলা কিছু উদহারন যেমনঃ  নিধুরাম রাধুনি  সুবললাল বসু  রমাকান্ত কামার  প্যালিনড্রোম বাক্য হল -  ‘থাক রবি কবির কথা,’  ‘বিরহে রাধা নয়ন ধারা হে রবি’ ,  ‘কীর্তন মঞ্চ পরে পঞ্চম নর্তকী’ ,  ‘মার কথা থাক, রমা।’  প্রথম দুটো রবীন্দ্রনাথ ঠাকুরের আর পরের দুটো দাদাঠাকুর শরৎ পণ্ডিতের বানানো। ‘কীর্তন মঞ্চ পরে পঞ্চম নর্তকী'- এই শব্দ টি এখনও পর্যন্ত সবচেয়ে বড় palindrome বাংলা ভাষায়!!  এই ব্যাপার টা যদি অঙ্ক দিয়ে বলতে হয় তবে উদাহরণ দিতে হবে  ১২১,১৪৪১,৫৬৭৬৫ এরকম হাজারো আছে।  এই ব্যাপার টা যদি ইংলিশ দিয়ে বলতে হয় তবে উদাহরণ দিতে হবে  redivider, deified, civic, radar, level, rotor, kayak, reviver, racecar, madam,  refer  প্যালিনড্রমিক সংখ্যা নিয়ে দুইটি মজার সমস্যা আছে।   কোন সংখ্যা প্যালিনড্রমিক এবং মৌলিক? [2, 3, 5, 7, 11, 101, 131, 151, …]  কোন সংখ্যা প্যালিনড্রমিক এবং পূর্ণ বর্গ সংখ্যা? [0, 1, 4, 9, 121, 484, 676, 10201, 12321, …]  একটা ব্যাপার মনে হয় না বললেও চলে। যেকোন ভিত্তিতে প্যালিনড্রমিক সংখ্যার মোট সংখ্যা অসীম।   কোন সংখ্যার প্যালিনড্রমিক সংখ্যার সাথে উক্ত সংখ্যার বিয়োগফল শূণ্য। source: https://en.wikipedia.org/wiki/Palindrome https://examples.yourdictionary.com/palindrome-examples.html  সংখ্যা তত্ব  pl:Palindrom#Palindromy liczbowe
ডান|থাম্ব|220x220পিক্সেল| মাদার তেরেসা মেমোরিয়াল হাউস। এ স্থানে মাদার তেরেসা ও তার পরিজনরা বসবাস করতেন। মাদার তেরেসা মেমোরিয়াল হাউস  মানবতাবাদী এবং নোবেল শান্তি পুরস্কার প্রাপ্ত বিজয়ী মাদার তেরেসা উত্তর ম্যাসেডোনিয়াতে তার জন্মস্থান স্কোপজে পাওয়া যাবে যেখানে তিনি ১৯১০ থেকে ১৯২৮ সাল পর্যন্ত বসবাস করেছিলেন। http://www.exploringmacedonia.com/memorial-house-of-mother-teresa.nspx বাড়িটি সেন্টার পৌরসভার জনপ্রিয় ম্যাসিডোনিয়া স্ট্রিটে নির্মিত হয়েছিল, একসময় সেক্রেড হার্ট অফ জেসুস রোমান ক্যাথলিক চার্চের খুব ঠিক জায়গায় যেখানে মাদার তেরেসা বাপ্তিস্ম নিয়েছিলেন।  এটি রিস্টি প্যালেস এবং ম্যাসিডোনিয়া স্কয়ারের ঠিক পূর্ব দিকে অবস্থিত। প্রথম তিন সপ্তাহে, স্মৃতিসৌধটি ১২ হাজার লোক পরিদর্শন করেছিলো।    উদ্বোধন  ৩০ মিলিয়ন ইউরোর মূল্যবান স্মৃতিসৌধটি ৩০ শে জানুয়ারী ২০০৯ এ ম্যাসেডোনিয়ার প্রধানমন্ত্রী নিকোলা গ্রাভস্কি দ্বারা উন্মুক্ত করা হয়েছিল এবং এটি স্কোপজের অন্যতম নতুন চিহ্ন।    উদ্বোধনে বিদেশী প্রতিনিধিরা, উত্তর ম্যাসিডোনিয়াতে রোমান ক্যাথলিক চার্চের সদস্য এবং ম্যাসেডোনিয়ার অর্থোডক্স চার্চ উপস্থিত ছিলেন । উদ্বোধনের এক সপ্তাহ আগে ম্যাসেডোনিয়ার পররাষ্ট্রমন্ত্রী আন্তোনিও মিলোয়স্কি ভারতের কলকাতার মাদার তেরেসার সমাধিতে একটি স্মরণীয় পলক স্থাপন করেছিলেন, "ম্যাসেডোনিয়া প্রজাতন্ত্রের টোকেন অফ কৃতজ্ঞতা এবং তার নেটিভ টাউন স্কোপেজের ফেলো-সিটিজেন"।    স্থাপত্য  ডান|থাম্ব|213x213পিক্সেল| মেমেরিয়াল হাউজের পাশেই মাদার তেরেসার স্মৃতিসৌধ বাড়িটির নির্মাণ কাজ শুরু হয়েছিল ২০০৮ সালের মে মাসে। প্রকল্পটি ম্যাসিডোনিয়া সরকার দ্বারা অর্থায়িত হয়েছিল এবং সংস্কৃতি মন্ত্রক দ্বারা পরিচালিত হয়েছিল। এটি বহুবিধ্বংসী তবে ধর্মীয় চরিত্র সহ মাদার তেরেসার জন্ম বাড়িতে একটি আধুনিক, রূপান্তরিত সংস্করণ। বাড়ির অভ্যন্তরে, তার ধ্বংসাবশেষের কিছু অংশ সংরক্ষিত রয়েছে, যা স্কোপেজের রোমান ক্যাথলিক চার্চের সমর্থনে স্কোপজে স্থানান্তরিত করা হয়েছিল, এই বিশাল উদ্বোধনের সময় নিকোলা গ্রুভস্কি দ্বারা ঘোষণা করা একটি ব্যবস্থা।  এখানে একটি সংগ্রহশালা রয়েছে যার মধ্যে মাদার তেরেসা এবং তার পরিবারের সদস্যদের বাস্তবসম্মত ভাস্কর্য রয়েছে। একটি ভাস্কর্যে মাদার তেরেসাকে দশ বছরের শিশু হিসাবে দেখানো হয়েছে, পাথরের উপর বসে কবুতর হাতে ছিল। বাড়িটি সাংস্কৃতিক প্রদর্শনীর আয়োজন করে এবং এতে একটি গ্যালারী অন্তর্ভুক্ত রয়েছে। প্রকল্পটির স্থপতি হলেন ভ্যাঞ্জেল বোয়েনভস্কি।   তথ্যসূত্র    বহিঃসংযোগ    মাদার তেরেসার মেমোরিয়াল হাউসের অফিসিয়াল ওয়েবসাইট (ইংরাজী, ম্যাসেডোনীয় এবং আলবেনিয়ান ভাষায়)   ম্যাসেডোনীয় তথ্য সংস্থা (ইংরাজীতে)   ম্যাসেডোনীয় তথ্য সংস্থা (ম্যাসেডোনিয়ান)   ন্যূনতম সংবাদপত্র (ম্যাসেডোনীয় ভাষায়)   ভিয়ের সংবাদপত্র (ম্যাসেডোনীয় ভাষায়)   বিষয়শ্রেণী:মাদার তেরেসার স্মারক
জামান শাহ দুররানি, (পশতু, ফার্সি, উর্দু, আরবি: ), (c. ১৭৭০ – ১৮৪৪) ছিলেন দুররানি শাসক। ১৭৯৩ থেকে ১৮০০ খ্রিষ্টাব্দ পর্যন্ত তিনি শাসন করেছেন। তিনি ছিলেন আহমদ শাহ দুররানির নাতি এবং তিমুর শাহ দুররানির পঞ্চম পুত্র।  প্রারম্ভিক জীবন thumb|left|দরবারে জামান শাহ দুররানি পিতা তিমুর শাহ দুররানির মৃত্যুর পর জামান শাহ ক্ষমতা গ্রহণ করেন। তিনি বারাকজাই প্রধান সর্দার পায়েন্দা খানের সহায়তায় তার প্রতিদ্বন্দ্বী ভাইদের পরাজিত করেন। তার শেষ প্রতিদ্বন্দ্বী মাহমুদের কাছ থেকে তিনি আনুগত্য আদায় করতে সক্ষম হন এবং তাকে হেরাতের গভর্নরের পদ দেয়া হয়। এর ফলে ক্ষমতা হেরাত ও কাবুলের মধ্যে বিভক্ত হয়ে পড়ে। এই বিভাজন শতাব্দীকাল ধরে টিকে ছিল। কাবুল ছিল ক্ষমতার মুল কেন্দ্র। অন্যদিকে হেরাত আধাস্বাধীন অবস্থায় ছিল।  তার শাসনামলে তিনি তার পিতা তিমুর শাহ কর্তৃক বহিষ্কৃত আত্মীয়দের সম্মিলিত করার উদ্যোগ নেন। তার চাচা সাইফুল্লাহ খান দুররানিসহ কিছু আত্মীয় আকোরা খাট্টাকে (বর্তমান পাকিস্তানের খাইবার পাখতুনখোয়া) বসবাস করছিলেন। তাদের আফগানিস্তান ফিরে আসতে বলা হয়। তবে এতে সফল হওয়া যায়নি। সাইফুল্লাহ খানের মৃত্যুর পর ফয়জুল্লাহ খান পরিবারের প্রধান হন। ফয়জুল্লাহ খান পরিবারের সদস্য আবদুল্লাহ খান ও বশির আহমাদ খানের বদঅভ্যাস অপছন্দ করার কারণে আত্মীয়দের না জানিয়ে আকোরা খাট্টাক ত্যাগ করে বান্নু চলে যান। পরে স্ত্রীর মৃত্যুর পর আবদুল্লাহ খান ১৭৯১ খ্রিষ্টাব্দে কোহাত চলে আসেন। জামান শাহ ক্ষমতা বৃদ্ধির জন্য নিজ পরিবারের সদস্যদেরকে একত্রিত করার সর্বো‌চ্চ চেষ্টা চালিয়েছিলেন। তবে তাদের অনেকেই অজ্ঞাতে জীবন কাটাচ্ছিলেন।  তার পিতার মত তিনিও ভারতে সাফল্য লাভের চেষ্টা করেছিলেন। কিন্তু শিখরা তার অভিযানকে প্রতিহত করে। এছাড়াও তিনি ব্রিটেনের সাথে সংঘর্ষে জড়িয়ে পড়েন। ব্রিটিশরা দুররানিদের আক্রমণের জন্য পারস্যের শাহকে উৎসাহিত করে যাতে জামান শাহ নিজ অঞ্চলের নিয়ন্ত্রণ রক্ষায় ব্যস্ত থাকেন।  নিজ অঞ্চলে পরিস্থিতি প্রথমদিকে ভালো ছিল। তিনি মাহমুদকে হেরাত থেকে পারস্যে নির্বাসনে যেতে বাধ্য করেন। তবে মাহমুদ ফাতেহ খানের সাথে মিত্রতা গড়ে তোলেন এবং ১৮০০ খ্রিষ্টাব্দে তার সহায়তায় ক্ষমতা পান। এরপর জামান শাহ পেশাওয়ারের দিকে পালিয়ে যেতে চেয়েছিলেন। কিন্তু পথিমধ্যে তিনি ধরা পড়েন। তাকে অন্ধ করে কাবুলের বালা হিসার দুর্গে বন্দী করে রাখা হয়। তার জীবনের পরের অংশ বেশি জানা যায় না। তবে তিনি এরপর মৃত্যুর আগপর্যন্ত প্রায় ৪০ বছর বন্দী ছিলেন হতে পারে।  তথ্যসূত্র  আরও পড়ুন  বহিঃসংযোগ   The British Library – Chronology: from the emergence of the Afghan Kingdom to the Mission of Mountstuart Elphistone, 1747–1809  Encyclopædia Britannica – Zaman Shah (1793–1800)  বিষয়শ্রেণী:১৭৭০-এ জন্ম বিষয়শ্রেণী:১৮৪৪-এ মৃত্যু বিষয়শ্রেণী:আফগানিস্তানের আমির বিষয়শ্রেণী:দুররানি রাজবংশ বিষয়শ্রেণী:পশতু ব্যক্তি বিষয়শ্রেণী:ভারতে সমাধিস্থ
নলিনী রঞ্জন ঘোষ () একজন ভারতীয় রাজনীতিবিদ ছিলেন। ১৯৫৮ সালের উপনির্বাচনে তিনি পশ্চিমবঙ্গেরকোচবিহার আসন থেকে লোকসভায় নির্বাচিত হয়েছিলেন।  ১৯৬২ সালে তিনি জলপাইগুড়ি আসন থেকে লোকসভায় নির্বাচিত হয়েছিলেন।  ঘোষ ভারতীয় জাতীয় কংগ্রেস দলের সদস্য ছিলেন।   তথ্যসূত্র   বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:কোচবিহার জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:জলপাইগুড়ির ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। উইকিপিডিয়া "কীভাবে" নির্দেশিকা সাইট নয়। আফতাবুজ্জামান (আলাপ) ২১:৫৫, ৪ জুলাই ২০২১ (ইউটিসি) নার্সিং হোম কেয়ার   – (অপসারণের প্রস্তাবনা দেখুনলগ দেখুন) () ব্লগ আকারে লেখা হয়েছে। তবে কোন সম্পাদক যদি এটিকে সংশোধন করতে পারেন তবে রাখা যেতে পারে —RuHan [ Talk ] ১৪:৫৯, ২৯ জুন ২০২১ (ইউটিসি)  এটি দ্রুত অপসারণ যোগ্য। — Meghmollar2017 • আলাপ • ০৬:৪৬, ৩০ জুন ২০২১ (ইউটিসি)  অপসারণে  -ধর্মমন্ত্রী ওয়াইস আলাপ ০২:৩০, ২ জুলাই ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
চার্লস অগাস্টাস বেনেট, ৬ষ্ঠ ট্যাঙ্কারভিলের আর্ল পিসি আর্ল (১০ জানুয়ারী ১৮১০ - ১৮ ডিসেম্বর ১৮৯৯), লর্ড অসুলস্টন ১৮২২ এবং ১৮৫৯ এর মধ্যে স্টাইল করেছিলেন, একজন ব্রিটিশ সমকক্ষ এবং রক্ষণশীল রাজনীতিবিদ ছিলেন। তিনি ১৮৬৬ থেকে ১৮৬৭ সালের মধ্যে অনারেবল কর্পস অফ জেন্টেলম্যান-এট-আর্মসের ক্যাপ্টেন এবং ১৮৬৭ থেকে ১৮৬৮ সালের মধ্যে পরিবারের লর্ড স্টুয়ার্ড হিসাবে দায়িত্ব পালন করেন।   রাজনৈতিক পেশা  লর্ড অসুলস্টন ১৮৩২ সালে উত্তর নর্থম্বারল্যান্ডের সংসদ সদস্য হিসাবে সংসদে প্রবেশ করেন। ১৮৫৯ সাল পর্যন্ত তিনি এই আসনে অধিষ্ঠিত ছিলেন, যখন তাকে তার বাবার অসুলস্টনের ব্যারোনিতে ত্বরণের একটি রিটের মাধ্যমে হাউস অফ লর্ডসে তলব করা হয়েছিল। মাত্র এক মাস পরে তিনি তার পিতার উত্তরসূরি হন। ১৮৩৩ সালের ৮ মার্চ, তিনি নর্থম্বারল্যান্ডের ডেপুটি লেফটেন্যান্ট নিযুক্ত হন। তিনি ১৮৬৬ থেকে ১৮৬৭ এবং ১৮৬৭ থেকে ১৮৬৮ সাল পর্যন্ত ডার্বির অধীনে এবং তারপর বেঞ্জামিন ডিজরালির অধীনে লর্ড স্টুয়ার্ড অফ হাউসহোল্ডের ক্যাপ্টেন হিসেবে আর্ল অফ ডার্বির অধীনে দায়িত্ব পালন করেন। ১৮৬৬ সালে তিনি প্রিভি কাউন্সিলের শপথ নেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ক্রাইস্ট চার্চ, অক্সফোর্ডের প্রাক্তন শিক্ষার্থী বিষয়শ্রেণী:হ্যারো স্কুলে শিক্ষিত ব্যক্তি বিষয়শ্রেণী:১৮৯৯-এ মৃত্যু বিষয়শ্রেণী:১৮১০-এ জন্ম বিষয়শ্রেণী:সিটি অব ওয়েস্টমিনস্টারের রাজনীতিবিদ
চীমা () ভারতের পাঞ্জাব রাজ্যের সানগ্রুর জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে চীমা শহরের জনসংখ্যা হল ৯৩৪৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৫%। পুরুষদের মধ্যে সাক্ষরতার হার ৪৮% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে চীমা এর সাক্ষরতার হার কম।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
কসমস রেডশিফ্ট ৭ ( কসমস রোনালদো ৭, গ্যালাক্সি কসমস রেডশিফ্ট ৭, গ্যালাক্সি সিআর ৭ বা সিআর ৭ নামেও পরিচিত) একটি উচ্চ-রেডশিফ্ট লাইম্যান-আলফা নির্গমনকারী গ্যালাক্সি । একটি রেডশিফ্ট z = ৬.৬,, এ গ্যালাক্সিটি পরিলক্ষিত হয় কারণ এটি বিগ ব্যাং-এর প্রায় ৮০০ মিলিয়ন বছর পরে, পুনর্নবীকরণের যুগে ছিল। ১২.৯ বিলিয়ন বছরের হালকা ভ্রমণের সময়, এটি প্রাচীনতম, সবচেয়ে দূরবর্তী ছায়াপথগুলির মধ্যে একটি।  সি আর ৭ এর জনসংখ্যা ৩ নক্ষত্রের কিছু প্রত্যাশিত স্বাক্ষর দেখায় যেমন প্রথম প্রজন্মের তারার প্রথম প্রজন্মের গ্যালাক্সি গঠনের সময় উত্পাদিত হয়।      নীল তারার একটি উজ্জ্বল পকেটে এই স্বাক্ষরগুলি সনাক্ত করা হয়েছিল; গ্যালাক্সির বাকি অংশে লাল রঙের জনসংখ্যা II তারা রয়েছে।  যাইহোক, সাম্প্রতিক গবেষণায় সি আর ৭ এ জনসংখ্যা III নক্ষত্রের কোন প্রমাণ দেখা যায় না।    তথ্যসূত্র   বিষয়শ্রেণী:ছায়াপথ
সোফিয়ানি দাইদ (জন্ম ৬ই নভেম্বর, ১৯৮২) একজন আলজেরীয় সাঁতারু। ইনি ব্রেস্টস্ট্রোক বিভাগে প্রতিদ্বন্দ্বিতা করেন। তিনি ২০০৫ ভূমধ্যসাগরীয় গেমসে ২০০মিটার ব্রেস্টস্ট্রোক বিভাগে ব্রোঞ্জ পদক জয়ী; এছাড়া দু'বার গ্রীষ্মকালীন অলিম্পিকে (২০০৪ এবং ২০০৮) তার দেশের প্রতিনিধিত্ব করেন।   তথ্যসূত্র    juegosmediterraneos  sports-reference  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:আলজেরীয় সাঁতারু বিষয়শ্রেণী:Breaststroke swimmers বিষয়শ্রেণী:২০০৪ গ্রীষ্মকালীন অলিম্পিকের সাঁতারু বিষয়শ্রেণী:২০০৮ গ্রীষ্মকালীন অলিম্পিকের সাঁতারু বিষয়শ্রেণী:Olympic swimmers of Algeria বিষয়শ্রেণী:পুরুষ ব্রেস্টস্ট্রোক সাঁতারু বিষয়শ্রেণী:২১শ শতাব্দীর আলজেরীয় ব্যক্তি
কলি হল একটি ভারতীয় জাতি যারা ভারতের রাজস্থান, হিমাচল প্রদেশ, গুজরাট, মহারাষ্ট্র, উত্তর প্রদেশ, হরিয়ানা, কর্ণাটক, ওড়িশা এবং জম্মু ও কাশ্মীর রাজ্যে রয়েছে। কলি গুজরাতের একটি কৃষিজীবী জাতি কিন্তু উপকূলীয় অঞ্চলে তারা কৃষির পাশাপাশি জেলে হিসেবেও কাজ করে। বিংশ শতাব্দীর শুরুতে, প্রথম বিশ্বযুদ্ধের সময় তাদের অসামাজিক কার্যকলাপের কারণে ব্রিটিশ ভারত সরকার কর্তৃক অপরাধী উপজাতি আইনের অধীনে কলি জাতি একটি অপরাধী উপজাতি হিসাবে স্বীকৃত হয়েছিল।  কলি জাতি গুজরাত ও হিমাচল প্রদেশের বৃহত্তম জাতি - জনতা গঠন করে, যা এই রাজ্যের মোট জনসংখ্যার যথাক্রমে ২৪% এবং ৩০% নিয়ে গঠিত।   ইতিহাস   প্রাথমিক  বর্তমানে গুজরাত রাজ্যে লোকেদের কলি বা ভিল হিসাবে চিহ্নিত করতে ঐতিহাসিকভাবে কিছু অসুবিধা হয়েছে। সমাজবিজ্ঞানী অরবিন্দ শাহের মতে, ওই অঞ্চলের পাহাড়ে এই দুই সম্প্রদায়ের সহাবস্থান ছিল ও আজও তাদের পরিচয় নিয়ে বিভ্রান্তি রয়েছে, যা নিশ্চিত পরিচয় জানতে যথেষ্ট সহায়ক নয়, কলিদের নিয়ে "খুব কমই আধুনিক, নিয়মতান্ত্রিক, নৃতাত্ত্বিক, সমাজতাত্ত্বিক বা ঐতিহাসিক গবেষণা" রয়েছে। মধ্যযুগীয় সময়ের সূত্রগুলি থেকে জানা যায় যে, কলি শব্দটি সাধারণভাবে অনাচারী লোকেদের জন্য প্রয়োগ করা হয়েছিল, যখন ব্রিটিশ ঔপনিবেশিক গবেষণাগুলোতে এটিকে বিভিন্ন সম্প্রদায়ের জন্য একটি অস্পষ্ট সমষ্টিগত বিশেষ্য হিসাবে বিবেচনা করেছিল যাদের একমাত্র সাধারণ বৈশিষ্ট্য ছিল যে তারা কুনবিদের থেকে নিকৃষ্ট ছিল।  কলি জনগোষ্ঠীর প্রমাণ অন্তত পঞ্চদশ শতাব্দী থেকে বিদ্যমান, যখন বর্তমান গুজরাত অঞ্চলের শাসকরা তাদের সর্দারদের লুঠেরা, ডাকাত ও জলদস্যু বলে অভিহিত করেছিলেন।   তথ্যসূত্র   বিষয়শ্রেণী:ওড়িশার তফসিলি উপজাতি বিষয়শ্রেণী:ভারতের তফসিলি জনজাতি বিষয়শ্রেণী:গুজরাতের সামাজিক গোষ্ঠী বিষয়শ্রেণী:হিন্দু জাতিগোষ্ঠী বিষয়শ্রেণী:উত্তরপ্রদেশের সামাজিক গোষ্ঠী বিষয়শ্রেণী:ভারতের বিমুক্ত জাতি